CELEX: 62012TN0283
Language: lt
Date: 2012-06-22 00:00:00
Title: Byla T-283/12: 2012 m. birželio 22 d. pareikštas ieškinys byloje FIS'D prieš Komisiją

11.8.2012   
            
            
               LT
            
            
               Europos Sąjungos oficialusis leidinys
            
            
               C 243/32
            
         2012 m. birželio 22 d. pareikštas ieškinys byloje FIS'D prieš Komisiją
   
   (Byla T-283/12)
   2012/C 243/57
   Proceso kalba: italų
   
      Šalys
   
   
      Ieškovė: FIS’D — Formazione integrata superiore del design (Kantacaras, Italija), atstovaujama advokatų S. Baratti ir A. Sodano
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti ginčijamą sprendimą;
            
         
               —
            
            
               patenkinti pateiktus prašymus taikyti proceso organizavimo ir (arba) tyrimo priemones;
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pateiktas dėl 2012 m. balandžio 12 d. Europos Komisijos sprendimo Ref. Ares (2012) 446225, kuriuo atmestas ieškovės administracinis skundas, pateiktas pagal 2002 m. gruodžio 19 d. Tarybos reglamento (EB) Nr. 58/2003 22 straipsnį dėl 2011 m. sausio 13 d. Švietimo, garso ir vaizdo bei kultūros vykdomosios įstaigos sprendimo „Termination of the Framework Partnership Agreement 2011-0181, Erasmus Mundus Masters Course in City Regeneration“, kuriuo buvo nuspręsta pirma laiko nutraukti pamatinę partnerystės sutartį 2011-0181, sudarytą vykdant programą Erasmus Mundus (2009-2013 m.).
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas, susijęs su teisės pažeidimu dėl akivaizdžios vertinimo klaidos ir motyvavimo stokos.
               
                           —
                        
                        
                           Ieškovės nuomone, Komisija neatsižvelgė į tai, kad Švietimo, garso ir vaizdo bei kultūros vykdomoji įstaiga, vertindama projekto reCity Erasmus Mundus Master Course pakeitimus, 2011 m. gruodžio 21 d. pristatytus Kalabrijos regiono Università degli Studi„Mediterranea“, susijusius su kitu, nei iš pradžių numatytas, konsorciumu, veikė akivaizdžiai pežeisdama Administrative and Financial Handbook II.A.1 ir II.B.4 skyrius, kurie yra sudedamoji Specific Grant Agreement, esančio Framework Partnership Agreement priede, dalis ir Framework Partnership Agreement II.12.3 straipsnį.
                        
                     
         
               2.
            
            
               Antrasis ieškinio pagrindas, susijęs su teisės pažeidimu dėl akivaizdžios vertinimo klaidos.
               
                           —
                        
                        
                           Šiuo klausimu ieškovė nurodė, jog Komisija neatsižvelgė į tai, kad Švietimo, garso ir vaizdo bei kultūros vykdomosios įstaigos sprendimu, kuriuo buvo leista Specific Grant Agreement taikyti ir subsidijoms dabartinėms magistrantūros studijoms, remiantis nauju projektu, 2011 m. gruodžio 21 d. pristatytu Kalabrijos regiono Università degli Studi„Mediterranea“, kuris turi būti vykdomas kito, nei iš pradžių numatyto, konsorciumo, buvo akivaizdžiai pažeisti Framework Partnership Agreement I.3 ir II.12.3 straipsniai, viršyti įgaliojimai, o būtent iškraipyti faktai, neįvykdyta esminė sąlyga, pateikti nelogiškai, prieštaringi ir nepakankami motyvai.
                        
                     
         
               3.
            
            
               Trečiasis ieškinio pagrindas, susijęs su teisės pažeidimu dėl akivaizdžios vertinimo klaidos ir motyvavimo stokos.
               
                           —
                        
                        
                           Šiuo klausimu ieškovė nurodė, jog Komisija neatsižvelgė į tai, kad Švietimo, garso ir vaizdo bei kultūros vykdomoji įstaiga, nusprendusi nutraukti Framework Partnership Agreement ir leidusi Specific Grant Agreement taikyti ir kito turinio bei su kitu, nei su konkurse dalyvavusiu, konsorciumu susijusiam projektui, pažeidė ir klaidingai taikė Framework Partnership Agreement I priedą, viršijo įgaliojimus, o būtent iškraipė faktus, neįvykdė esminės sąlygos, nepateikė logiškų argumentų, pažeidė bendrąjį gero administravimo principą ir su juo susijusius sąžiningumo, skaidrumo, nešališkumo ir proporcingumo principus bei teisėtų lūkesčių apsaugos principą.